范仲淹
赠攀秀才
五代支雷屯，九野皆龙战。
开国如棋枰，皇极何由建。
太祖乘天飞，大发光华旦。
攀公江表来，经纶还如电。
微子入姬周，仓皇救涂炭。
四海乃大同，万里闻薰风。
礼乐与征伐，出自明光宫。
大动未大赏，积庆宜我穷。
李广不封侯，继世多英雄。
公有承家子，所至神明理。
复有起家孙，一见知千里。
和气十洲春，清流九江九。
非有神笔梦，粲粲文何绮。
天子青春朝，列鼎招英髦。
明年桃李开，禹浪如霞高。
之子可变化，咫尺登金鳌。
始知祖德长，光辉传佩刀。